呢個空中花園據說係用咗立體造型，有4層平台，由瀝青同磚塊起成，平台由25米高石柱支撐，有灌溉系統，由奴隸負責打理，佢哋不停噉推動連住齒輪嘅把手。花園種咗各種花草樹木，離遠睇好似有個花園喺半空。佢個名純粹係出自希臘文paradeisos一字意譯。又可以叫做「梯形高台」。所以推測「空中花園」實際上就係起喺「梯形高台」上面嘅花園。希臘文paradeisos（空中花園）後來變成咗英文paradise（天堂）。